บริษัทรถไฟคีวชู

**บริษัทรถไฟคีวชู** () หรือเรียกโดยย่อว่า **JR คีวชู** () เป็นหนึ่งในบริษัทของกลุ่มบริษัทรถไฟญี่ปุ่น  ให้บริการรถไฟระหว่างเมืองภายในเกาะคีวชู ประเทศญี่ปุ่น และให้บริการเรือเฟอร์รี่ข้ามช่องแคบสึชิมะ ระหว่างฟูกูโอกะและปูซาน ประเทศเกาหลีใต้ นอกจากนี้ยังดำเนินการโรงแรม ร้านอาหาร และร้านขายยาทั่วภูมิภาค** สำนักงานใหญ่ตั้งอยู่ที่ เขตฮากาะตะ, นครฟูกูโอกะ

## ประวัติ
บริษัทรถไฟคีวชู ก่อตั้งเมื่อวันที่ 1 เมษายน พ.ศ. 2530 หลังจากการยุบการรถไฟแห่งประเทศญี่ปุ่นเป็นบริษัทย่อยหลายบริษัทเพื่อแก้ไขปัญหาหนี้สินเดิม โดยรับผิดชอบในเส้นทางรถไฟเดิมของการรถไฟแห่งประเทศญี่ปุ่นในบริเวณพื้นที่เกาะคีวชู

หลังจากการปรับปรุงกิจการ บริษัทได้กระจายธุรกิจไปสู่กิจการใหม่ ๆ เช่น การเลี้ยงปลาและเห็ด และการขายรถยนต์ กิจการอื่น ๆ เช่น เรือข้ามฟากบีเทิล ที่เริ่มในปี พ.ศ. 2534 และเครือร้านเบเกอรี่ *Train d'or* ที่เริ่มในปี พ.ศ. 2535 นอกจากนี้ยังได้เปิดบริการรถไฟระดับพรีเมียมโดยการให้บริการรถไฟความเร็วสูง คีวชูชิงกันเซ็ง และรถไฟท่องเที่ยวแบบหรูหรา *นานัตสึโบชิอินคีวชู*

บริษัทได้เปิดตัว *[[ซุโงะกะ]]* ซึ่งเป็นระบบตั๋วสมาร์ตการ์ด ตั้งแต่วันที่ 1 มีนาคม พ.ศ. 2552

จากการเปิดเผยของบริษัทรถไฟคีวชูในเดือนตุลาคม พ.ศ. 2559 การดำเนินงานที่ไม่ใช่ทางรถไฟคิดเป็นสัดส่วนประมาณ 60% ของยอดขายของบริษัทและเป็นกำไรส่วนใหญ่ของบริษัท

## เส้นทางรถไฟ

### ชิงกันเซ็ง

* คีวชูชิงกันเซ็ง (สายคาโงชิมะ)
* นิชิคีวชูชิงกันเซ็ง

### สายหลัก

* สายหลักคาโงชิมะ
* สายหลักนางาซากิ
* สายหลักคีวได (สายยูฟุโคเง็ง)
* สายหลักโฮฮิ (สายอาโซะโคเง็ง)
* สายหลักนิปโป
* สายหลักชิกูโฮ (แบ่งออกเป็น 3 ส่วน ได้แก่ สายฮารูดะ สายฟูกูโฮกุ ยูตากะ และสายวากามัตสึ)

### สายอื่น ๆ

* สายชิกูฮิ
* สายฟูกูโฮกุ ยูตากะ (ชื่อเรียกสายที่เกิดจากบางส่วนของสายหลักคาโงชิมะ, สายหลักชิกูโฮ และทั้งสายของสายซาซากูริ)
* สายโกโตจิ
* สายฮิซัตสึ
* สายฮิตาฮิโกซัง
* สายอิบูสึกิ มากูราซากิ
* สายคาชิอิ
* สายคารัตสึ
* สายคิตโตะ
* สายมิซูมิ
* สายมิยาซากิคูโก
* สายนิจินัน
* สายโอมูระ
* สายซาซากูริ
* สายซาเซโบะ

## ลิมิเต็ด เอ็กซเพรส และรถไฟท่องเที่ยว
thumb| รถไฟ''นานัตสึโบชิอินคีวชู'' รุ่น DF200 หัวรถจักร DF200-7000 กันยายน พ.ศ. 2556

* *[[อาริอาเกะ (รถไฟ)|อาริอาเกะ]]* (ฮากาตะ - คูมาโมโตะ)
* *[[อารุ เรชชะ (รถไฟ)|อารุ เรชชะ]]* (โออิตะ - ฮิตะ เมษายนถึงมิถุนายน) (ซาเซโบะ - นางาซากิ กรกฎาคมถึงกันยายน)
* *[[อาโซะ บอย (รถไฟ)|อาโซะ บอย]]* (คูมาโมโตะ - มิยาจิ)
* *[[เอ-เทรน (รถไฟ)|เอ-เทรน]]* (คูมาโมโตะ - มิซูมิ)
* *[[ฮายาโตะโนะคาเซะ (รถไฟ)|ฮายาโตะโนะคาเซะ]]* (คาโงชิมะชูโอ - โยชิมัตสึ)
* *[[เฮาส์เทนบอช (รถไฟ)|เฮาส์เทนบอช]]* (ฮากาตะ - เฮาส์เทนบอช)
* *[[อิบุซึกิ โนะ ทามาเตบาโกะ (รถไฟ)|อิบูซูกิ โนะ ทามาเตบาโกะ]]* (คาโงชิมะชูโอ - อิบูซูกิ)
* *[[Isaburo & Shinpei|อิซาบูโระ & ชินเป]]* (ฮิโตโยชิ - โยชิมัตสึ)
* *[[Kaiō (train)|ไคโอ]]* (ฮากาตะ - โนงาตะ)
* *[[คาซาซากิ]]* (ฮากาตะ - ฮิเซ็นคาชิมะ)
* *[[คาวาเซมิ ยามาเซมิ (รถไฟ)|คาวาเซมิ ยามาเซมิ]]* (คูมาโมโตะ - ฮิโตโยชิ)
* *[[คิราเมกิ (รถไฟ)|คิราเมกิ]]* (โมจิโก - ฮากาตะ)
* *[[คิริชิมะ (รถไฟ)|คิริชิมะ]]* (มิยาซากิ - คาโงชิมะชูโอ)
* *[[คูมากาวะ (รถไฟ)|คูมากาวะ]]* (คูมาโมโตะ - ฮิโตโยชิ)
* *[[มิโดริ (รถไฟ)|มิโดริ]]* (ฮากาตะ - ซาเซโบะ)
* *นิชิริน*/*นิชิรินซีไกอา* (โคกูระ - ท่าอากาศยานมิยาซากิ)
* *[[รีเลย์คาโมเมะ (รถไฟ)|รีเลย์คาโมเมะ]]* (ฮากาตะ - ทาเกโอะ-ออนเซ็น)
* *[[นานัตสึโบชิอินคีวชู (รถไฟ)|นานัตสึโบชิอินคีวชู]]* (เส้นทางรอบเกาะคีวชู)
* *[[SL ฮิโตโยชิ (รถไฟ)|SL ฮิโตโยชิ]]* (คูมาโมโตะ - ฮิโตโยชิ/คูมาโมโตะ - โทซุ)
* *[[โซนิก (รถไฟ)|โซนิก]]* (ฮากาตะ - โออิตะ)
* *[[ทรานส์คีวชู (รถไฟ)|ทรานส์คีวชู ลิมิเต็ด เอ็กซเพรส]]* (ฮิโตโยชิ - โออิตะ)
* *อูมิซาชิยามาซาชิ* (มิยาซากิ - นังโงะ)
* *[[ยูฟุอินโนะโมริ (รถไฟ)|ยูฟุ]]*/*[[ยูฟุอินโนะโมริ (รถไฟ)|ยูฟุ DX]]*/*[[ยูฟุอินโนะโมริ (รถไฟ)|ยูฟูอินโนะโมริ]]* (ฮากาตะ - โออิตะ)

## อ้างอิง


## ข้อมูลเพิ่มเติม

* เว็บไซต์อย่างเป็นทางการ (ภาษาอังกฤษ)

หมวดหมู่:การขนส่งระบบรางในประเทศญี่ปุ่น